CELEX: 32011D0418
Language: lt
Date: 1310601600000
Title: 2011/418/ES: 2011 m. liepos 14 d. Komisijos įgyvendinimo sprendimas, kuriuo iš dalies keičiamas Sprendimas 2005/7/EB, leidžiantis naudoti tam tikrą kiaulių skerdenų klasifikavimo metodą Kipre (pranešta dokumentu Nr. C(2011) 4996)

16.7.2011   
            
            
               LT
            
            
               Europos Sąjungos oficialusis leidinys
            
            
               L 187/29
            
         KOMISIJOS ĮGYVENDINIMO SPRENDIMAS
   2011 m. liepos 14 d.
   kuriuo iš dalies keičiamas Sprendimas 2005/7/EB, leidžiantis naudoti tam tikrą kiaulių skerdenų klasifikavimo metodą Kipre
   (pranešta dokumentu Nr. C(2011) 4996)
   (Tekstas autentiškas tik graikų kalba)
   (2011/418/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio m punktą kartu su 4 straipsniu,
   kadangi:
   
               (1)
            
            
               Komisijos sprendimu 2005/7/EB (2) Kipre buvo leista naudoti vieną kiaulių skerdenų klasifikavimo metodą;
            
         
               (2)
            
            
               atsiradus poreikiui patobulinti šią formulę praėjus beveik penkeriems metams po to, kai ji buvo patvirtinta, Kipras nusprendė išmėginti du naujus prietaisus – HGP-4 ir Ultra FOM 300;
            
         
               (3)
            
            
               Kipras paprašė Komisijos leisti pakeisti formulę, kuri naudojama taikant kiaulių skerdenų klasifikavimo metodą Hennessy Grading Probe (HGP 4), taip pat leisti savo teritorijoje taikyti vieną naują neintervencinį atnaujintą kiaulių skerdenų klasifikavimo metodą Ultra FOM 300 ir protokolu pateikė išsamų bandomojo išpjaustymo aprašą, nurodydamas principus, kuriais tas metodas pagrįstas, bandomojo išpjaustymo rezultatus ir lygtis, taikomas raumeningumo procentiniam dydžiui apskaičiuoti, kaip nustatyta 2008 m. gruodžio 10 d. Komisijos reglamento (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (3), 23 straipsnio 4 dalyje;
            
         
               (4)
            
            
               išnagrinėjus šį prašymą paaiškėjo, kad sąlygos, taikomos išduodant leidimą taikyti tuos klasifikavimo metodus, yra įvykdytos; todėl turėtų būti leista Kipre taikyti tuos klasifikavimo metodus;
            
         
               (5)
            
            
               todėl Sprendimą 2005/7/EB reikėtų atitinkamai iš dalies pakeisti;
            
         
               (6)
            
            
               be Komisijos sprendimo, kuriuo aiškiai leidžiama keisti prietaisus arba klasifikavimo metodus, jų keisti neturėtų būti leidžiama;
            
         
               (7)
            
            
               šiame sprendime numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2005/7/EB iš dalies keičiamas taip:
   
               1.
            
            
               1 straipsnis pakeičiamas taip:
               „1 straipsnis
               Remiantis Reglamento (EB) Nr. 1234/2007 (4) V priedo B skirsnio IV punkto 1 dalimi, Kipre leidžiama taikyti šiuos kiaulių skerdenų klasifikavimo metodus:
               
                           —
                        
                        
                           prietaisą Hennessy Grading Probe (HGP 4) ir su juo susijusius vertinimo metodus, kurių aprašymas pateikiamas priedo I dalyje,
                        
                     
                           —
                        
                        
                           prietaisą UltraFom 300 ir su juo susijusius vertinimo metodus, kurių aprašymas pateikiamas priedo II dalyje.
                        
                     Dėl pirmos pastraipos antroje įtraukoje minimo aparato Ultra FOM 300 – pabaigus matuoti turi būti įmanoma patikrinti ant skerdenos, ar aparatas tikrai išmatavo priedo II dalies 3 punkte nurodytoje vietoje X1 ir X2 matavimų vertes. Atitinkama matavimo vieta turi būti pažymėta tuo pačiu metu, kai atliekamas matavimas.
            
         
               2.
            
            
               Priedas pakeičiamas šio sprendimo priedo tekstu.
            
         2 straipsnis
   Šis sprendimas taikomas nuo 2011 m. rugsėjo 5 d.
   3 straipsnis
   Šis sprendimas skirtas Kipro Respublikai.
   
      Priimta Briuselyje 2011 m. liepos 14 d.
      
         
            Komisijos vardu
         
         Dacian CIOLOŞ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 2, 2005 1 5, p. 19.
   
      (3)  OL L 337, 2008 12 16, p. 3.
   
      (4)  OL L 299, 2007 11 16, p. 1.“
   
      PRIEDAS
      
         
            „PRIEDAS
            
               KIAULIŲ SKERDENŲ KLASIFIKAVIMO METODAI KIPRE
            
            I   DALIS
            
               Hennessy Grading Probe (HPG 4)
            
            
                        1.
                     
                     
                        Šios dalies taisyklės taikomos, kai kiaulių skerdenos klasifikuojamos prietaisu Hennessy grading probe (HGP 4).
                     
                  
                        2.
                     
                     
                        Šiame prietaise turi būti 5,95 milimetrų skersmens zondas (su 6,3 mm skersmens ašmenimis zondo antgalyje) su LYU 260-EO tipo Siemens LED fotodiodu ir 58 MR tipo fotodetektoriumi, kurių veikimo intervalas – nuo 0 iki 120 milimetrų. Naudojant prietaisą HGP 4 arba prie jo prijungtą kompiuterį, matavimo duomenys paverčiami į apskaičiuotą raumeningumą.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        
                           
                        kur:
                        
                                    Ŷ
                                 
                                 
                                    =
                                 
                                 
                                    apskaičiuotoji skerdenos raumeningumo procentinė vertė,
                                 
                              
                                    X1
                                    
                                 
                                 
                                    =
                                 
                                 
                                    nugaros lašinių storis (su oda) milimetrais, matuojamas tarp trečiojo ir ketvirtojo paskutinių šonkaulių 6 cm atstumu nuo padalintos skerdenos stuburo linijos,
                                 
                              
                                    X2
                                    
                                 
                                 
                                    =
                                 
                                 
                                    nugaros raumenų storis milimetrais, matuojamas tuo pačiu metu ir toje pačioje vietoje kaip X1.
                                 
                              Ši formulė taikoma 55–120 kg sveriančioms skerdenoms.
                     
                  II   DALIS
            
               Ultra FOM 300
            
            
                        1.
                     
                     
                        Šioje dalyje nustatytos taisyklės taikomos, kai kiaulių skerdenos klasifikuojamos prietaisu Ultra FOM 300.
                     
                  
                        2.
                     
                     
                        Prietaise turi būti ultragarsinis 5 cm ilgio 3,5 MHz zondas, turintis 64 ultragarsinius daviklius. Ultragarsinis signalas turi būti suskaitmeninamas, išsaugomas ir apdorojamas SHARC ADSP-21060 tipo mikroprocesoriumi.
                        Matavimo duomenis į raumeningumo procentinę vertę paverčia pats Ultra FOM 300 prietaisas.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        
                           
                        kur:
                        
                                    Ŷ
                                 
                                 
                                    =
                                 
                                 
                                    apskaičiuotoji skerdenos raumeningumo procentinė vertė,
                                 
                              
                                    X1
                                    
                                 
                                 
                                    =
                                 
                                 
                                    nugaros lašinių storis (su oda) milimetrais, matuojamas tarp trečiojo ir ketvirtojo paskutinių šonkaulių 6 cm atstumu nuo padalintos skerdenos stuburo linijos,
                                 
                              
                                    X2
                                    
                                 
                                 
                                    =
                                 
                                 
                                    nugaros raumenų storis milimetrais, matuojamas tuo pačiu metu ir toje pačioje vietoje kaip X1.
                                 
                              Ši formulė taikoma 55–120 kg sveriančioms skerdenoms.“